wickkiey/tamil-wikipedia-chunked huggingface dataset:
# Module:Navbox top and bottom

-- This implements and
local p = {}  
local function build_navbox(parentArgs, list)
local args = {}
for argName, value in pairs(parentArgs) do
if value ~= '' then
if type(argName) == 'string' then
args[argName] = value
end
end
end
args['bodystyle'] = 'display:table;' .. (args['bodystyle'] or '')
args['list1padding'] = '0'
args['list1style'] = '-width:0;'
args['list1'] = list
-- Note Navbox.navbox has a kludge to order the parent 's args
-- into a specific order. For now, this is omitted from this module.  
local Navbox = require('Module:Navbox')
return Navbox._navbox(args)
end  
function p.top
local args = :getParent.args
local parts = mw.text.split(build_navbox(args, '<ADD LIST HERE>'), '<ADD LIST HERE>')
return parts[1]
end  
function p.bottom
local args = :getParent.args
local parts = mw.text.split(build_navbox(args, '<ADD LIST HERE>'), '<ADD LIST HERE>')
return parts[2]
end  
return p
# மைனகுரி தொடருந்து விபத்து

**மைனகுரி தொடருந்து விபத்து** (*Maynaguri train derailment*) 2022 ஆம் ஆண்டு சனவரி மாதம் 13 ஆம் நாள் இந்தியாவின் மேற்கு வங்காளத்தில் நிகழ்ந்தது. அசாம் மாநிலம் நோக்கி சென்று கொண்டிருந்த கவுகாத்தி - பிகானீர் விரைவுத் தொடருந்து தடம் புரண்டு ஏற்பட்ட விபத்தில் 9 பேர் உயிரிழந்துள்ளனர் 50 பேர் வரை காயமடைந்துள்ளதாக முதற்கட்ட தகவல்கள் வெளியாகின. 2019 ஆம் ஆண்டு பிப்ரவரி மாதம் பீகாரில் நடந்த சீமாச்சல் விரைவுத் தொடருந்து விபத்திற்குப் பிறகு 2022 ஆம் ஆண்டில் நடந்துள்ள முதல் தொடருந்து தடம் புரண்ட விபத்து மைனகுரி விபத்தாகும்.
# மைனகுரி தொடருந்து விபத்து

## விபத்து

இராசத்தானில் இருந்து அசாம் மாநிலத்திற்கு கவுகாத்தி - பிகானீர் இடையே செல்லும் விரைவுத் தொடருந்து சென்று கொண்டிருந்தபோது
# மைனகுரி தொடருந்து விபத்து

## நடவடிக்கை

விபத்தில் உயிரிழந்தவர்களின் உறவினர்களுக்கு தலா ₹5 லட்சமும், பலத்த காயமடைந்த பயணிகளுக்கு தலா ₹1 லட்சமும் வழங்கப்படும் என இந்திய இரயில்வே அமைச்சர் அசுவினி வைசுணவ் அறிவித்தார். மேலும் சிறிய காயங்கள் ஏற்பட்ட பயணிகளுக்கு ₹25,000 வழங்குவதாகவும் இவர் அறிவித்தார்.
# கொடநாடு அபயாரண்யம் யானைகள் பயிற்சி மையம்

**அபயாரண்யம்** (*Abhayaranyam*) என்பது ஒரு விலங்குகள் தங்குமிடமாகும். ஒரு சிறிய விலங்குக் காட்சிச்சாலையான, இது கேரள அரசின் சுற்றுச்சூழல் சுற்றுலாத் திட்டத்தின் கீழ் செயல்படுகிறது. எர்ணாகுளம் மாவட்டம் குன்னத்துநாடு வட்டத்திலுள்ள கப்ரிகாடு கிராமத்திற்கு அருகில், இரண்டு கிலோமீட்டர் தொலைவிலுள்ள கொடநாடு யானைகள் பயிற்சி மையத்தில் உள்ள விலங்குகளுக்கு மறுவாழ்வு அளிக்கும் நோக்கில், 2011ஆம் ஆண்டு இந்த தங்குமிடம் திறக்கப்பட்டது. **கொடநாடு யானைகள் பயிற்சி மையம்** கேரளாவின் புகழ்பெற்றதும், மிகப்பெரிய யானை பயிற்சி மையங்களில் ஒன்றாகும். இது 1895 ஆம் ஆண்டு தொடங்கி மேலும் கேரளாவில் முதல் யானை பயிற்சி மையமாக இருந்தது இந்த மையம் 2 ஏக்கர் பரப்பளவைக் கொண்டிருந்தது. அங்கு விலங்குகளின் எண்ணிக்கை தொடர்ந்து அதிகரித்து வருவதால், அனைத்து விலங்குகளும் படிப்படியாக 123 ஹெக்டேர் பரப்பளவைக் கொண்ட அபயாரண்யத்திற்கு மாற்றப்பட்டன.
# கொடநாடு அபயாரண்யம் யானைகள் பயிற்சி மையம்

## வரலாறு

### கொடநாடு யானைகள் பயிற்சி மையம்

மலையாற்றூர் வனப் பகுதியில் 1895ஆம் ஆண்டு யானை வேட்டையாடுதலும் பயிற்சியும் தொடங்கப்பட்டது. திருவிதாங்கூர் அரசு வனப்பகுதியில் பிடிபட்ட யானைகளுக்கு பயிற்சி அளிக்க முடிவு செய்த அதே ஆண்டில், பெரியாறு கரையில் அமைந்துள்ள கொடநாடு யானைப் பயிற்சி மையம் தொடங்கப்பட்டது. 1950 வாக்கில், இது கேரளாவின் மிகப்பெரிய யானை மையங்களில் ஒன்றாக மாறியது. காலப்போக்கில், நூற்றுக்கணக்கான பிற விலங்குகளும், பறவைகளும் இந்த இடத்திற்கு கொண்டு வரப்பட்டன. மேலும் இது ஒரு சிறிய மிருகக்காட்சிசாலையாக உருவாக்கப்பட்டது. யானைகளை அடக்கி கற்பிப்பதில் நிபுணத்துவம் பெற்ற பல யானைப்பாகங்கள் இங்கு இருந்தனர். 1977இல் இந்திய அரசு யானை வேட்டையாடுவதைத் தடை செய்தபோது, காடுகளில் இருந்து மீட்கப்பட்ட யானைகளுக்கு, காயம்பட்ட அல்லது மந்தையிலிருந்து பிரிக்கப்பட்ட யானைகளுக்கான மறுவாழ்வு மையமாக இது மாறியது. பயிற்சி மையம் அருகிலுள்ள அபயாரண்யத்திற்கு மாற்றப்பட்டதால், கொடநாடு யானைகள் பயிற்சி மையம் செயல்படாமல் பின்னர் மூடப்பட்டது. தற்போது, இங்குள்ள பிரதான ஆனக்கூடு (யானை அடைப்பு ) அதன் வளமான வரலாற்றை நினைவூட்டுவதாக உள்ளது. தற்போது, நூற்றாண்டு பழமை வாய்ந்த இந்த இடத்தை பாரம்பரிய நினைவு சின்னமாக மாற்றுவது குறித்தும், யானைகள் குறித்த ஆராய்ச்சிக்கான புதிய மையம் தொடங்குவது குறித்தும் ஆலோசிக்கப்பட்டு வருகிறது. இங்கு குட்டி யானைகளுக்கான மீட்பு மையம் திறக்க வேண்டும் என்றும் சில யானை பிரியர்கள் கோரிக்கை விடுத்துள்ளனர்.
# கொடநாடு அபயாரண்யம் யானைகள் பயிற்சி மையம்

## வரலாறு

### அபயாரண்யம்

கொடநாட்டில் விலங்குகளின் எண்ணிக்கை கணிசமாக அதிகரித்தபோது, 2.5 ஏக்கர் நிலப்பரப்பில் இவ்வளவு பெரிய எண்ணிக்கையிலான விலங்குகளை வளர்ப்பது குறித்து விலங்கு ஆர்வலர்கள் புகார் தெரிவிக்கத் தொடங்கினர். யானைகளையும், பிற விலங்குகளையும் இருநூறு ஏக்கர் பரப்பளவில் உள்ள திறந்தவெளியில், விலங்குகளை பாதுகாப்பாக வைக்க சரியான வேலியுடன் தங்க வைக்கும் நோக்கத்துடன் 18 பிப்ரவரி 2011 அன்று அபயாரண்யம் திறக்கப்பட்டது. அபயாரண்யம் திட்டம் ஒரு- சிறு விலங்குக் காட்சி சாலை- மறுவாழ்வு மையமாக தொடங்கப்பட்டது. மேலும், 2021ஆம் ஆண்டு நிலவரப்படி, இது ஆறு யானைகளும், 300க்கும் மேற்பட்ட மான்களும் வசிக்கும் இடமாக உள்ளது. இந்த மையத்தில் கால்நடை மருத்துவமனை, பிணவறை, நீர் விநியோக நிலையம் போன்ற வசதிகளும் உள்ளன.
# கொடநாடு அபயாரண்யம் யானைகள் பயிற்சி மையம்

## இதனையும் பார்க்கவும்

- யானை பயிற்சி மையம், கோன்னி
# முதலாம் ஈசானவர்மன்

**ஈசானவர்மன்** (*Isanavarman I*) (ஈசானசேனன்) அல்லது **ஈசேனாக்சியாண்டைய்** 7ஆம் நூற்றாண்டில் சென்லா இராச்சியத்தின் அரசனாக இருந்தான். இது பின்னர் கெமர் பேரரசாக மாறியது. இவன் முதலாம் மகேந்திரவர்மனின் மகனும் அவனது வாரிசுமாவான்.  
மகேந்திரவர்மனின் மரணத்திற்குப் பிறகு, ஈசானவர்மன் தனது தலைநகரை ஈசானபுரத்த்திற்கு மாற்றினான். சம்போர் பிரேய் குக் வரலாற்று வளாகம் சென்லாவின் ஏழாம் நூற்றாண்டின் தலைநகரான ஈசானபுரம் என அடையாளம் காணப்பட்டுள்ளது.
# முதலாம் ஈசானவர்மன்

## பொது

சம்போர் பிரேய் குக்கில் உள்ள முக்கிய கோயில்கள் முதலாம் ஈசானவர்மன் என்பவரால் நிறுவப்பட்டதாகக் கூறப்படுகிறது. 636 இல் தொகுக்கப்பட்ட சூய் புத்தகம், 7 ஆம் நூற்றாண்டின் தொடக்கத்தில், சென்லா ஒரு ஈசேனாக்சியான்டை என்பவனால் ஆளப்பட்டதாகக் கூறுகிறது.  
பிரசாத் டோக், பிரசாத் பயங், வாட் சக்ரெட், குடேய் ஆங் சம்னிக், சம்போர் பிரேய் குக் ஆகிய இடங்களில் உள்ள கல்வெட்டுகள் முதலாம் இசானவர்மனின் ஆட்சிக் காலத்தைச் சேர்ந்ததாகக் கூறப்படுகிறது.  
இவனுக்குக் கூறப்பட்ட சமீபத்திய கல்வெட்டு 627 (549 இந்தியத் தேசிய நாட்காட்டி) தேதியிடப்பட்டது, அதே சமயம் இவனது வாரிசான இரண்டாம் பவவர்மனுக்குக் கூறப்பட்ட ஒரே தேதியிட்ட கல்வெட்டு 639 ஆகும்.
# நிவாரி, உத்தரப் பிரதேசம்

**நிவாரி** (**Niwari**) இந்தியாவின் உத்தரப் பிரதேச மாநிலத்தின் காசியாபாத் மாவட்டத்தில் உள்ள மோடிநகர் தாலுக்காவில் அமைந்த பேரூராட்சி ஆகும்.
# நிவாரி, உத்தரப் பிரதேசம்

## மக்கள் தொகை பரம்பல்

2011 இந்திய மக்கள் தொகை கணக்கெடுப்பின் படி 1,406 குடும்பங்களும், 10 வார்டுகளும் கொண்ட நிவாரி பேரூராட்சியின் மொத்த 9,205 ஆகும். இதன் மக்கள் தொகையில் ஆண்கள் 4,901 மற்றும் பெண்கள் 4,304 ஆக உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 13.15% ஆக உள்ளனர். பாலின விகிதம் 1,000 ஆண்களுக்கு 820 பெண்கள் வீதம் உள்ளனர். இதன் சராசரி எழுத்தறிவு 74.73% ஆகும். இதன் மக்கள் தொகையில் இந்துக்கள் 81.16%, இசுலாமியர் 18.35%, கிறித்தவர்கள் 0.15%, சமணர்கள் 0.01%, பௌத்தர்கள் 0.07%, சீக்கியர்கள் 0.24% மற்றும் பிறர் 0.02% ஆக உள்ளனர்.
# நிவாரி, உத்தரப் பிரதேசம்

## மக்கள் தொகை பரம்பல்

### கல்வி

- சஞ்சய்காந்தி இண்டர் கல்லூரி, நிவாரி
# கே. சி. இரசுதோகி

**கே. சி. இரசுதோகி** (*K. C. Rastogi*) என்பவர் இந்திய அரசியல்வாதி மற்றும் ஒன்பதாவது மக்களவை உறுப்பினர் ஆவார். மேலும் இவர் பத்தாவது மக்களவையின் பொதுச்செயலாளர் ஆவர். இவர் 21 ஆகத்து 1990 முதல் 31 திசம்பர் 1991 வரை மக்களவையின் பொதுச் செயலாளராக இருந்தார்.
# இரண்டாம் செயவர்மன்

**செயவர்மன் II** அல்லது **இரண்டாம் செயவர்மன்** (*Jayavarman II*) (ஆட்சி சுமார். 802-850) கம்போடியா / கம்போஜ பால வம்சத்தின் 9-ஆம் நூற்றாண்டின் மன்னனாவான். கி.பி 1802 இல் அங்கோரியக் காலம் தொடங்கியுள்ளது. அப்பொழுது கெமர் இந்துமத மன்னன் இரண்டாம் செயவர்மன் தானே உலகளாவிய மன்னன் என்றும் மன்னர்களுக்கெல்லாம் தானே கடவுள் என்றும் அறிவித்து 14 ஆம் நூற்றாண்டின் பிற்பகுதியில் 1351 ஆம் ஆண்டு அயூத்தியா இராச்சியம் தலையெடுக்கும் வரை ஆட்சி புரிந்துள்ளார்.  
15-ஆம் நூற்றாண்டின் நடுப்பகுதி வரை தென்கிழக்கு ஆசிய நிலப்பரப்பில் ஆதிக்கம் செலுத்திய கெமர் பேரரசின் நிறுவனராக பரவலாக அங்கீகரிக்கப்பட்டான். இவன் ஒரு சக்திவாய்ந்த கெமர் மன்னராக இருந்தான். இவன் "யாவா" என்ற அறியப்படும் கல்வெட்டுகளில் இருந்து சுதந்திரமாக ஆட்சி செய்ததாக அறிய வருகிறது. இவனது ஆட்சிக்காலம் கிபி 802 முதல் கிபி 835 வரை இயங்கியதாக வரலாற்றாசிரியர்கள் முன்னர் தேதியிட்டனர். இவன் மகேந்திர பர்வதம், இந்திரபுரம் (கெமர்), அமரேந்திரபுரம், அரிகராலயா போன்ற பல தலைநகரங்களை நிறுவினான்.  
இவன் ஆட்சிக்கு வருவதற்கு முன்பு, கம்போடியாவின் பல்வேறு பகுதிகளை ஆட்சி செய்த உள்ளூர் மேலாதிக்கங்களுக்கு இடையே நிறைய சண்டைகள் நடந்தன. ஒரு ஆட்சியாளரின் கீழ் நாடு ஒருங்கிணைக்கப்படவில்லை. இவனது கல்வெட்டுகள் எதுவும் கிடைக்கவில்லை. கெமர் பேரரசின் வருங்கால மன்னர்கள் இவனை ஒரு போர்வீரன் என்றும், அந்தக் காலகட்டத்திலிருந்து அவர்கள் நினைவுகூரக்கூடிய மிகவும் சக்திவாய்ந்த அரசன் என்றும் வர்ணித்தனர்.
# இரண்டாம் செயவர்மன்

## மரணத்திற்குப் பிந்தைய பெயர்

இரண்டாம் செயவர்மன் கிபி 850 இல் இறந்தான். மரணத்திற்குப் பிறகு பரமேசுவரன் என்ற பெயரைப் பெற்றான். "இவனுக்குப் பிறகு, இவனது மகன் மூன்றாம் செயவர்மன் ஆட்சிக்கு வந்தான். மேலும், இவன் திருமணம் செய்துகொண்ட குடும்பத்தைச் சேர்ந்த மற்ற இரண்டு இந்திரவர்மனால் கட்டப்பட்டு கி.பி 880இல் திறக்கப்பட்ட ரௌலசில் உள்ள பிராசாதப்ர கோ கோவிலில் இந்த இரண்டு மன்னர்களும் அவர்களது மனைவிகளுடன் முறைப்படி கௌரவிக்கப்பட்டான்.
# மூன்றாம் செயவர்மன்

**மூன்றாம் செயவர்மன்** (*Jayavarman III* ) கம்போடியாவை ஆண்ட இரண்டாம் செயவர்மனின் மகனும் வாரிசுமாவான். வருங்கால கெமர் அரசரான முதலாம் யசோவர்மன் மூன்றாம் செயவர்மனின் தாத்தாவான உருத்ரவர்மனின் சகோதரருடன் தொடர்புடையவர் என்று கூறப்படுகிறது. இவனது ஆட்சிக்காலத்தைச் சேர்ந்த சில கோயில்கள் உள்ளன. ஆனால் அவை இவனுக்குச் சொந்தமானவை என்று யாரும் கூறவில்லை. இவன் ஒரு சிறிய கட்டுமானத் திட்டத்தைத் தொடங்கியிருக்கலாம். அது இவனது மகனும் வாரிசுமான முதலாம் இந்திரவர்மனால் மறைக்கப்பட்டது. செயவர்மன் 877இல் ஒரு காட்டு யானையை துரத்திச் செல்லும்போது இறந்தான்.
# உணர்திறன்

களும் பெருவாரியான முதுகெலும்பிலிகளும் உணர்திறன் கொண்டவை என்பதை ஏற்கின்றனர். மேற்கத்திய மெய்யியலில் "சென்ஷியன்ஸ்" என்றழைக்கப்படும் இச்சொல் "உணர்வு" என்று பொருட்படும் *சென்டியன்டெம்* என்ற இலத்தீன் மொழிச் சொல்லிலிருந்து பெறப்பட்டது. இச்சொல் முதன்முதலில் 1630-களில் மெய்யியல் அறிஞர்களால் உணரும் திறனை அறிவுத்திறனிலிருந்து வேறுபடுத்த வேண்டி உருவாக்கப்பட்டது. நவீன மேற்கத்திய மெய்யியலில் இச்சொல் உணர்வுகளை உணரும் தன்மையைக் குறிக்கிறது. ஆசிய மதங்களில் உணர்த்திறன் என்ற சொல் பல்வேறு கருத்துகளைப் பிரதிபலிக்கப் பயன்படுத்தப்படுகிறது. அறிவியல் புனைக்கதைகளில், உணர்த்திறன் என்ற சொல் சில சமயங்களில் "அறிதல்", "சுயவுணர்வு", "உணர்வுநிலை" போன்ற சொற்களுடன் மாறி மாறிப் பயன்படுத்தப்படுகிறது.  
சில அறிஞர்கள் உணர்திறனை பிரத்தியேகமாக வலி அல்லது இன்பம் போன்ற மதிப்புமிக்க (நேர்மறை அல்லது எதிர்மறை) மன அனுபவங்களுக்கான (valenced mental experiences) திறன் என வரையறுக்கின்றனர். மேலும் சில அறிஞர்கள் வெறும் ஒளி, வலி போன்ற உணர்வுகளை உணரும் திறனிலிருந்து காதல், துன்பம் போன்ற உணர்ச்சிகளை உணரும் திறனை வேறுபடுத்திக் காட்ட இச்சொல்லைப் பயன்படுத்துகின்றனர். மேற்கத்திய மெய்யியலில் சுயநினைவுள்ள ஒரு தனிநபரின் அகநிலை விழிப்புணர்வு அனுபவங்கள் தன்மையங்கள் (qualia) என அழைக்கப்படுகிறது.
# உணர்திறன்

## உணர்திறன் குறித்த மெய்யியல்

மெய்யியலில் அறிஞர்கள் பலரும் உணர்வுநிலைக்கும் உணர்திறனுக்கும் இடையே உள்ள வேறுபாடுகளை பலவாறு வரையறுக்கிறார்கள். அன்டோனியோ டமாசியோவின் கூற்றுப்படி உணர்திறன் என்பது உணர்வுநிலையை (நனவை) வரையறுப்பதற்கான ஒரு குறைந்தபட்ச வழியாகும். இவ்வழியை விடுத்து வேறேதேனும் வழியில் உணர்வுநிலையை வரையறுக்க முற்படின் நனவு என்ற சொல் உணர்திறனைப் பொத்தாம்பொதுவாகவும் மனம், உணர்வுநிலை ஆகியவற்றின் அம்சங்களான படைப்பாற்றல், புத்திசாலித்தனம், அறிவாற்றல், சுயவிழிப்புணர்வு, உள்நோக்கம் (எண்ணங்களைக் கொண்டிருக்கும் திறன்) ஆகியவற்றோடு சேர்த்துக் கூட்டாகவும் சுட்டிவிடும் அபாயமுள்ளது. உணர்திறன் என்பது உணர்வுகளை உணரும் திறன் என்பதால் நனவு உணர்வின் இக்கூடுதல் அம்சங்கள் உணர்திறனுக்கு அவசியமானவையாக இருக்காது.
# உணர்திறன்

## உணர்திறன் குறித்த மெய்யியல்

### உணர்வுநிலை

(1872-ல் T. W. வுட் வரைந்த ஓவியம்)]]  
தாமஸ் நாகல் தனது *வாட் இஸ் இட் லைக் டு பீ எ பேட்?* ("வௌவாலாக இருத்தல் என்பது எத்தகையது?") என்ற ஆய்வறிக்கையில் உணர்வுநிலை என்பது ஒரு பொருளின் அகநிலை புலனுணர்வு அனுபவங்களைப் பெறுவதற்கான திறனைக் குறிக்கும் என்கிறார். வேறுவிதமாகக் கூறினால், உணர்வுநிலை என்பது ஏதோ ஒன்றாக தான் இருப்பதை உணரக்கூடிய திறன் கொண்ட நிலையாகும் என்று சில மெய்யியல் அறிஞர்கள் விளக்கி அவ்வனுபவங்களை *குவாலியா* எனப்படும் "தன்மையங்கள்" என்று சொல் கொண்டு குறிப்பிடுகின்றனர். நனவு உணர்நிலையை ஏற்படுத்தும் உடலின் செயல்முறைகள் ஒருபோதும் நம்மால் புரிந்து கொள்ளப்படாது என்று காலின் மெக்கின் போன்ற சில அறிஞர்கள் கருதுகிறார்கள். இதுவே அறிவியல் வட்டாரத்தில் "புதிய மர்மவாதம்" (new mysterianism) என்று அழைக்கப்படுகிறது. நனவின் மற்ற அம்சங்கள் ஆய்வுக்கு உட்பட்டு அறிவியலால் வரையறை செய்யப்படக்கூடியவை என்பதை அவர்கள் ஏற்றுக்கொண்டாலும், தன்மையங்கள் என்பதை ஒருபோதும் விளக்கமுடியாது என்று அவர்கள் வாதிடுகின்றனர். டேனியல் டென்னெட் போன்ற சில அறிஞர்கள் தன்மையங்கள் ஒரு அர்த்தமுள்ள கருத்து அல்ல என்று மறுக்கின்றனர்.  
2012-ம் ஆண்டு ஜூலை 7 அன்று கேம்பிரிட்ஜ் பல்கலைக்கழகத்தில் "கேம்பிரிட்ஜ் உணர்வுநிலைப் பிரகடனத்தில்" நனவு என்பது சிறப்பு நரம்பியல் கட்டமைப்புகளின்—முக்கியமாக நரம்பு-உடற்கூற்றியல், நரம்பு-வேதியியல், நரம்பு-உடலியங்கியல் போன்ற அடி மூலக்கூறுகளின்—செயற்பாட்டால் உருவாவது ஆகும் என்று அறிவியல் அறிஞர்களால் பொதுவில் பிரகடனம் செய்யப்பட்டது. இந்த நரம்பியல் கட்டமைப்புகள் நன்கு பரிணமித்த உயிரினங்களில் மைய நரம்பு மண்டலமாக வெளிப்பட்டு நனவை உருவாக்குகிறது. இதன் விளைவாக இந்த அடி மூலக்கூறுகளைக் கொண்டிருக்கும் உயிரினங்கள் மட்டுமே உணர்வுநிலை கொண்டவை ஆகும். இவையனைத்துமே விலங்குத் திணையில் உள்ள உயிரினங்கள் என்பது குறிப்பிடத்தக்கது. விலங்குத் திணையில் எளிமையான உடலமைப்பைக் கொண்டவையாகவும் நரம்பு மண்டலம் இல்லாதவையாகவும் இருக்கும் கடற்பாசிகள், பிளாக்கோசோவன்கள், மீசோசோவன்கள் ஆகிய மூன்று திணைகள் மட்டும் இதற்கு விதிவிலக்கு.
# உணர்திறன்

## உணர்திறன் குறித்த மெய்யியல்

### இனங்காண் முரண்பாடும் அறிவாற்றலுடனான தொடர்பும்

உணர்திறனும் அறிவாற்றலும் கொள்கையளவில் ஒன்றுக்கொன்று சார்பற்றவை என்று இதுவரை அனுமானிக்கப்பட்டு வந்தாலும், அந்த அனுமானத்திற்கு அறிஞர்களிடையே விமர்சனங்கள் எழுந்துள்ளன. அத்தகைய ஒரு விமர்சனம் இனங்காண் முரண்பாடுகள் பற்றியதாகும். ஒரு சிலந்தியை சிலந்தி அல்லாதவற்றிலிருந்து வேறுபடுத்திப் பார்க்க முடியாத ஒன்றிற்கு சிலந்தியைக் கண்டு அச்சமோ வெறுப்போ கொள்ள இயலாது என்பது இனங்காண் முரண்பாட்டுக்கு ஒரு எடுத்துக்காட்டு. பொதுவாகக் கூறின், இனம் காணமுடியாத தூண்டலுக்குத் உணர்வார்ந்த துலங்குதல் என்பது இருக்க வாய்ப்பில்லை என்பதால் உணர்வுகள் இனங்காணமுடிந்த அறிதிறனுக்கு சார்பற்றதாக இருக்க முடியாது என்று அறியப்படுகிறது.
# உணர்திறன்

## உணர்திறன் குறித்த மெய்யியல்

### முறைபடுத்தப்பட்ட அனிச்சைச் செயலின் துல்லியம் குறித்த அனுபவத் தரவுகள்

முறைபடுத்தப்பட்ட அனிச்சைச் செயல்கள் நாய்களில் காணப்படுவதை விட மனிதக் குழந்தைகளிடம் மிகவும் வகைப்பட்டுக் காணப்படுகின்றன என்று இவான் பாவ்லோவின் ஆய்வுகள் நிறுவுகின்றன. மனிதக் குழந்தைகளுக்கு உணவு பரிமாறப்படும் பொழுது மட்டுமே நாவில் நீர் சுரக்கையில் நாய்களுக்கோ உணவை நினைவூட்டிய பொழுதிலேயே நீர் சுரக்கத் துவங்கிவிடுகிறது. இதனை ஊர்ஜிதப்படுத்த இவ்வாய்வுகள் சமீப காலங்களில் மேலும் பலதரப்பட்ட விலங்குகளிடம் நடத்தப்பட்டு வருகின்றன. இவ்வாறு துல்லியமாக வேறுபடுத்தத் தெரிந்த புலனுணர்வுக்கு மூளையின் அளவு மட்டுமின்றி மூளையில் பரவலாக விரவிக்கிடக்கும் இணைப்புகளும் தேவை என்பது தெரியவந்துள்ளது. இம்முடிவுகள் உணர்வுக்கும் அறிதிறனுக்கும் வெவ்வேறு செயற்பகுதிகள் தேவை என்ற சித்தாந்தத்தை முறியடித்து மூளையில் பரவலாக விரவிக்கிடக்கும் புலனுணர்வு சித்தாந்தத்தை ஊர்ஜிதப்படுத்துகின்றன.
# உணர்திறன்

## இந்திய மதங்களில் உணர்திறன்

இந்து மதம், பௌத்தம், சீக்கியம், ஜைனம் உள்ளிட்ட இந்திய மதங்கள் மனிதரல்லா விலங்குகளையும் உணர்திறன் கொண்ட உயிர்களாக இனம் கண்டு அங்கீகரிக்கின்றன. உணர்திறன் கொண்ட உயிர்கள் *ஜந்து*, *பஹு ஜனா*, *ஜகத்*, *சத்வா* உள்ளிட்ட பல்வேறு சமஸ்கிருதச் சொற்களால் குறிக்கப்பட்டு மொழிபெயர்க்கப்பட்டுள்ளன. இச்சொற்கள் வழக்கமாக "மாயை, துன்பம், மறுபிறப்பு (சம்சாரா) ஆகியவற்றிற்கு உட்பட்ட உயிரினங்களைக் குறிக்கின்றன". பௌத்தத்தின் சில குழுக்களில் தாவரங்கள், கற்கள் மட்டுமன்றி பிற ஜடப் பொருட்கள் கூட "உணர்திறன்" அல்லது 'உணர்வு' உள்ளவையாகக் கருதப்படுகின்றன. ஜைன மத நம்பிக்கையின்படி பல விஷயங்களுக்கு ஜீவன் என்ற ஆன்மா உண்டு என்பதால் சில சமயம் ஜீவனுள்ள அனைத்துமே "உணர்திறன்" கொண்டதாக அச்சமயத்தினரால் கருதப்படுவதுண்டு. நாற்காலி, மேஜைக்கரண்டி போன்ற சில பொருட்களுக்கு ஆன்மா அல்லது ஜீவன் கிடையாது என்று கருதப்படுவதால் அவை "அஜீவா" அல்லது "அஜீவன்" என்று அழைக்கப்படுகின்றன. புலன்களின் எண்ணிக்கையின் அடிப்படையில் ஜீவன்கள் பலவாறு தரவரிசைப் படுத்தப்படுகின்றன. எடுத்துக்காட்டாக, நீருக்கு தொடுதல் என்ற ஒரு புலன் மட்டுமே இருப்பதாகக் கருதப்படுவதால் அது முதல் வரிசை உணர்திறன் கொண்ட பொருளாகக் கருதப்படுகிறது. சமண மதத்திலும் இந்து மதத்திலும், உணர்திறனானது அகிம்சை என்ற கோட்பாடோடு தொடர்புடையதாகும்.  
பௌத்தத்தில் உணர்திறன் என்பது புலன்களைக் கொண்ட நிலை. பௌத்த தத்துவத்தைப் பொருத்தவரை ஆறு புலன்கள் உள்ளன என்று கருதப்படுகிறது. இதில் ஆறாவது புலன் என்பது மனதின் அகநிலை அனுபவம் ஆகும். உணர்திறன் என்பது ஸ்கந்தத்தின் எழுச்சிக்கு முந்தைய விழிப்புணர்வு நிலை. இதன் காரணமாகவே ஒவ்வொரு விலங்கும் உணர்திறனுள்ள உயிரினமாகத் தகுதி பெறுகிறது. பௌத்த தத்துவத்தின் படி வெறும் விழிப்புணர்வு மட்டுமே கொண்டு உணர்திறன் கொண்ட உயிரினமாக இருப்பது சாத்தியமே. ஜென் மற்றும் திபெத்திய புத்த மதத்தை உள்ளடக்கிய மஹாயான பௌத்தத்தில் உணர்திறன் என்ற கருத்து பிறரது மோட்சத்தில் அக்கறை கொண்ட ஞானியான போதிசத்துவருடன் தொடர்புடையது. ஒரு போதிசத்துவரின் முதல் சபதம் "உணர்திறன் உள்ள உயிர்கள் எண்ணற்றவைகள்; அவைகளை மோட்சமடையச் செய்ய நான் சபதம் மேற்கொள்கிறேன்" என்பதாம்.
# உணர்திறன்

## விலங்குரிமையும் உணர்திறனும்

ஒன்று தன் பாதுகாப்புக்காக கிளிஞ்சல்களைத் திரட்டிக்கொண்டு பயணிக்கும் காட்சி. 600 மில்லியன் ஆண்டுகளாக மனிதர்களோடு தொடர்பின்றி பரிணமித்த பின்னரும், பேய்க்கணவாய்கள் உணர்திறனை வெளிப்படுத்த வல்லவை. தலைக்காலி, பத்துக்காலிகள் உள்ளிட்ட இன்னபிற விலங்குகளோடு பேய்க்கணவாய்களின் உணர்திறன் ஐக்கிய இராச்சியத்தால் 2023-ல் அங்கீகரிக்கப்பட்டது.]]  
விலங்குரிமை இயக்கத்தில் உணர்திறன் ஒரு மையக் கருத்தாக இருந்து வருகிறது. இதனை ஜெரமி பெந்தாம்மின் *ஆன் இன்ட்ரொடக்ஷன் டு தி பிரின்சிபல்ஸ் ஆஃப் மாரல்ஸ் அண்டு லெஜிஸ்லேஷன்* என்ற படைப்பில் காணமுடியும்:  
உணர்திறக் கொள்கை என்பது ஒரு உயிருக்கு உணர்திறன் இருந்தால் மட்டுமே அது தார்மீக அந்தஸ்தைப் பெறுகிறது என்று வலியுறுத்தும் சித்தாந்தம் என்று ரிச்சர்ட் டி. ரைடர் வரையறுக்கிறார். உடலார்ந்த உணர்வுநிலையை (phenomenal consciousness) அனுபவிக்கும் தன்மை மட்டுமின்றி எதிர்மறையான பாதிப்பு இணைதிறனுடன் (negative affective valence) (அதாவது துன்பம்) கூடிய நனவு நிலையை அனுபவிக்கும் தன்மையையும் கொண்டிருக்க வேண்டும் என்பதையே தார்மீக அந்தஸ்திற்கு அளவுகோலாக பெந்தாம் கருதுவதால் அவர் ஒரு குறுகியநிலை உணர்திறக் கொள்கையாளர் என்று டேவிட் சால்மரின் கூறுகிறார்.  
உணர்திறன் உள்ள எளிய உயிர்களுக்கு உரிய உரிமைகள் (எ.கா. வாழும் உரிமை) என்னென்ன என்பதில் விலங்குரிமை ஆர்வலர்கள் சற்றே வேறுபட்டாலும் குறைந்தபட்சம் அனைத்திற்கும் வலியிலிருந்தும் துன்பத்திலிருந்தும் பாதுகாக்கப்படும் உரிமை உண்டு என்று விலங்குநல ஆர்வலர்கள் வாதிடுகின்றனர். உணர்திறமையவாதம் என்பது உணர்திறன் மிக்க உயிர்களே தார்மீக பேணுதலுக்கு உரியவை என்று கருதும் கோட்பாடாகும். கேரி பிரான்சியோனி தனது ஒழிப்புவாத விலங்குரிமை கோட்பாட்டினை (abolitionist theory of animal rights) உணர்திறனின் அடிப்படையில் வைத்துள்ளார். இது பீட்டர் சிங்கரின் கோட்பாட்டிலிருந்து கணிசமாக வேறுபடுகிறது. "தான் மற்ற உயிரினங்களால் அவைகளின் உடமையாகக் கருதப்படாமலிருப்பதே அனைத்து உணர்திற உயிரினங்களுக்கும் (மனிதரோ மனிதரல்லா விலங்குகளோ) உள்ள ஒரு அடிப்படை உரிமை" என்று பிரான்சியோனி வலியுறுத்துகிறார்.  
இங்கிலாந்தில் உள்ள விலங்கு நெறிமுறைகளுக்கான ஆக்ஸ்போர்டு மையத்தின் நிறுவனரான ஆண்ட்ரூ லின்சே விலங்குகளை உணர்திற உயிரினங்களாக அங்கீகரிப்பது தனது கிறிஸ்தவக் கொள்கையின் ஒரு அம்சமாகக் கருதுகிறார். தி இன்டர்ஃபெய்த் அசோசியேஷன் ஆஃப் அனிமல் சேப்லைன்ஸ் என்ற அமைப்பு உணர்திற உயிரினங்களை அங்கீகரித்து பேணுவதற்கும் ஏற்ற கொள்கைகளை ஏற்படுத்துமாறு விலங்கு அமைச்சக குழுக்களுக்கு வேண்டுகோள் விடுத்து அவற்றை ஊக்குவிக்கிறது.  
1997-ல் ஐரோப்பிய ஒன்றியத்தின் அடிப்படை சட்டத்தில் விலங்கு உணர்திறன் கருத்தாக்கம் சேர்க்கப்பட்டது. ஆம்ஸ்டர்டாம் உடன்படிக்கையுடன் இணைக்கப்பட்ட சட்டப்பூர்வ பிணைப்பு நெறிமுறை விலங்குகளை "உணர்திற உயிரினங்கள்" என்று அங்கீகரித்து, மேலும் ஐரோப்பிய ஒன்றியமும் அதன் உறுப்பு நாடுகளும் "விலங்குகளின் நலத் தேவைகளில் முழு கவனம் செலுத்த வேண்டும்" என்று வலியுறுத்துகிறது.
# உணர்திறன்

## செயற்கை அறிவுத்திறன் அமைப்புகளின் உருவக உணர்திறன்

உணர்திறன் என்பது விழிப்புணர்வும் அறிதிற தன்மையும் கொண்டது என்ற வகையில் இயற்கையான நரம்பு மண்டலத்தைக் கொண்ட உயிரின அமைப்புகளுக்கு மட்டுமே உணர்திறத் தன்மை இருக்கும் என்றபோதும், "உணர்திறன்" என்ற சொல் செயற்கை அறிவுத்திறன் பற்றிய உரையாடல்களில் சில சமயங்களில் உருவகமாகப் பயன்படுத்தப்படுகிறது. 2022-ம் ஆண்டின் நடுப்பகுதியில் கூகுளின் லாம்டா (LaMDA) செயற்கை அறிவுத்திற அமைப்பானது "உணர்திறன்" கொண்டது (எனவே "ஆன்மாவை" உள்ளடக்கியது) என்று வர்ணிக்கப்பட்டதன் விளைவாக செயற்கை அறிவுத்திறன் குறித்த விவாதம் மீண்டும் சூடுபிடிக்கத் தொடங்கியது. "சாட்பாட்கள்" எனப்படும் மனிதர்களுடன் தொடர்பு கொள்ளக்கூடிய செயற்கை அறிவுத்திற ரோபோக்களை உருவாக்கும் லாம்டா (LaMDA [Language Model for Dialogue Applications]) என்கிற செயற்கை அறிவுத்திற அமைப்பானது இணையத்தில் இருந்து பரந்த அளவிலான உரைகளைச் சேகரித்து அல்காரிதம்களைப் பயன்படுத்தி கேள்விகளுக்கு மிகவும் இயல்பாகவும் திறன்படவும் பதிலளிக்க வல்லது. அறிவியல் அறிஞர்களுக்கும் லாம்டாவிற்கும் இடையேயான உரையாடல்களின் பிரதிகளின் மூலம் செயற்கை அறிவுத்திற அமைப்பானது உணர்ச்சிகளின் தன்மை பற்றிய நுண்ணிய பதில்களை வழங்குதல், கண நேரத்தில் "ஈசாப் கதைகள்" பாணியிலான கட்டுக்கதைகளை உருவாக்குதல், தனது அச்சங்களை விவரித்தல் உள்ளிட்ட சவாலான கேள்விகளுக்குக் கூட விடையளிப்பதை காணமுடிகிறது.  
"உணர்திறன்" என்ற சொல் செயற்கை அறிவுத்திறன் பற்றிய பிரதானப் பாடப்புத்தகங்களாலும் ஆராய்ச்சியாளர்களாலும் பயன்படுத்தப்படுவதில்லை. எனினும் சில நேரங்களில் செயற்கை அறிவுத்திறனைப் பற்றிய பிரபலமான கட்டுரைகளில் "மனித நிலை அல்லது உயர் நுண்ணறிவு" (அல்லது செயற்கைப் பொது அறிவுத்திறன்) என்பதை விவரிக்கப் பயன்படுத்தப்படுகிறது.
# உணர்திறன்

## உணர்திற அளவை

1970-களின் பிற்பகுதியில் இராபர்ட் ஏ. ப்ரீடாஸ் ஜூனியர் என்பவரால் உணர்திற அளவை (sentience quotient) என்ற கருத்து அறிமுகப்படுத்தப்பட்டது. உணர்திற அளவையானது ஒவ்வொரு தனிப்பட்ட செயலாக்க அலகின் (நியூரான்) தகவல் செயலாக்க விகிதம், ஒரு தனி அலகின் எடை/அளவு மற்றும் செயலாக்க அலகுகளின் மொத்த எண்ணிக்கை (பொருண்மை அல்லது நிறையாகக் கொள்ளப்பட்டு) ஆகியவற்றிற்கிடையேயுள்ள தொடர்பாக உணர்திறனை வரையறை செய்கிறது. ஒரு ஒற்றை நியூரானில் துவங்கி முழுப் பேரண்டத்தின் கணக்கீட்டு எல்லைக்குட்பட்ட ஒரு அனுமான உயிரினம் வரை கணினியோடு அனைத்து உயிரினங்களின் உணர்திறனையும் அளக்கும் அளவையாக இருக்கும் நோக்கில் உணர்திற அளவை முன்மொழியப்பட்டது. மடக்கை அளவில் இது −70 முதல் +50 வரை இயங்கும்.
# கோதே முராஹரி

**கோதே முராஹரி** (*Godey Murahari*)(பிறப்பு 20 மே 1926 - இறப்பு 1982) என்பவர் ஜாம்ஷெட்பூரினைச் சார்ந்த இந்திய அரசியல்வாதி ஆவார். இவர் ஆறாவது மக்களவையின் துணைச்சபாநாயகர் மற்றும் இந்திய நாடாளுமன்றத்தின் மக்களவை உறுப்பினர் ஆவார். இவர் 1962 முதல் 1977 வரை உத்தரப் பிரதேசத்திலிருந்து மாநிலங்களவை உறுப்பினராகவும், 1972 முதல் 1977 வரை மாநிலங்களவையின் துணைத்தலைவராகவும் இருந்தார். இவர் பெரிகே (புரகிரி க்ஷத்திரிய) குலத்தினைச் சேர்ந்தவர். இவர் 1982 இல் இறந்தார்.
# கோதே முராஹரி

## இதனையும் காண்க

- மாநிலங்களவைத் துணைத் தலைவர்கள் பட்டியல்
# இலித்தியம் ஆர்சனைடு

**இலித்தியம் ஆர்சனைடு** (*Lithium arsenide*) என்பது LiAs என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இலித்தியமும் ஆர்சனிக்கும் சேர்ந்து இச்சேர்மம் உருவாகிறது.
# இலித்தியம் ஆர்சனைடு

## தயாரிப்பு

விகிதவியல் அளவுகளில் இலித்தியம் மற்றும் ஆர்சனிக்கு தனிமங்களைச் சேர்த்து வினையில் ஈடுபடுத்தினால் இலித்தியம் ஆர்சனைடு உருவாகிறது.  
::<chem> Li + As -> LiAs </chem>
# இலித்தியம் ஆர்சனைடு

## பண்புகள்

*P2<sub>1</sub>/c* என்ற இடக்குழுவுடன் ஒற்றைச்சாய்வு படிகங்களாக இலித்தியம் ஆர்சனைடு படிகமாகிறது. இப்படிகத்தின் அளபுருக்கள் a = 0.579 நானோமீட்டர், b = 0.524 நானோமீட்டர், c = 1.070 நானோமீட்டர், β = 117.4°, Z = 8. என்ற அளவுகளில் உள்ளன.
# சதுர்புஜக் கோயில்

**சதுர்புஜக் கோயில்** (**Chaturbhuj Temple**), இந்தியாவின் மத்தியப் பிரதேசம் மாநிலத்தின் புந்தேல்கண்ட் பகுதியில், நிவாரி மாவட்டத்தில் உள்ள ஓர்ச்சா நகரத்தில் பேட்வா ஆற்றின் கரையில் அமைந்துள்ளது. இராமருக்கு அர்ப்பணிக்கப்பட்ட இந்த சதுர்புஜக் கோயில் மற்றும் ஓர்ச்சா கோட்டை வளாகத்தை 16-ஆம் நூற்றாண்டில் அடிக்கல் நாட்டி கட்டத் துவங்கியவர் ஓர்ச்சா சமஸ்தானத்தை ஆண்ட புந்தேல இராஜபுத்திர குல மன்னர் *மதுகர் ஷா* ஆவார். இதனை கட்டி முடித்தவர் அவரது மகன் *வீர் சிங்* ஆவார்.இக்கோயில் 344 அடி உயரம் கொண்டது.
# சதுர்புஜக் கோயில்

## அமைவிடம்

சதுர்புஜக் கோயில் குவாலியரிலிருந்து 119 கிலோ மீட்டர் தொலைவில், ஜான்சி-கஜுராஹோ நெடுஞ்சாலையில உள்ளது. இதனருகில் அமைந்த தொடருந்து நிலையம் 16 கிலோ மீட்டர் தொலைவில் உள்ள ஜான்சி நகரத்தில் உள்ளது.
# சதுர்புஜக் கோயில்

## சிறப்புகள்

உயரம் கொண்ட இராமருக்கு அர்ப்பணிக்கப்பட்ட சதுர்புஜக் கோயில், ஓர்ச்சா]]  
பேட்வா ஆற்றின் கரையில் இராமருக்கு அர்ப்பணிக்கப்பட்ட சதுர்புஜக் கோயிலின் அடித்தளம் 4.5 மீட்டர் உயரம் கொண்டது. இக்கோயிலின் உயரம் 344 அடி (105 மீட்டர்) உயரம் கொண்டது.
# சதுர்புஜக் கோயில்

## இதனையும் காண்க

- ஓர்ச்சா சமஸ்தானம்
- ஓர்ச்சா கோட்டை வளாகம்
- நிவாரி மாவட்டம்
- திகம்கர் மாவட்டம்
# கயர்பூர் சமஸ்தானம்

**கயர் இராச்சியம்** (**State of Khairpur** (، ) இந்த இராச்சியம் 15,730 சதுர கிலோ மீட்டர் பரப்பு கொண்டிருந்தது. 1947-இல் இந்தியப் பிரிவினைக்கு முன்னர் பிரித்தானிய இந்தியாவின் கீழிருந்த 562 சுதேச சமஸ்தானங்களில் ஒன்றாகும். இது தற்கால பாகித்தான் நாட்டின் சிந்து மாகாணத்தின் பகுதியாக உள்ளது.
# கயர்பூர் சமஸ்தானம்

## வரலாறு

தல்பூர் வம்சத்தின் சோரப் கான் தல்பூர் 1783-ஆம் ஆண்டில் கயர்பூர் இராச்சியத்தை நிறுவி தன்னாட்சி கொண்ட முடியாட்சியுடன் ஆண்டார்.பின்னர் 1818-ஆம் ஆண்டில், பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்ற கயர்பூர் இராச்சியத்தினர், ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானமாக ஆட்சி செய்தனர். இது பஞ்சாப் மாகாணத்துடன் இணைக்கப்பட்டது. கயிர்பூர் இராச்சிய மன்னர்களுக்கு பிரித்தானிய இந்தியா அரசு, 15 துப்பாக்கிக் குண்டுகள் முழுங்கி மரியாதை செய்தனர். 1947-இல் இந்தியப் பிரிவினைக்குப் பின்னர் கயர்பூர் இராச்சியம் 14 அக்டோபர் 1955-ஆம் ஆண்டில் பாக்கித்தான் நாட்டுடன் இணைக்கப்பட்டது. தற்போது இந்த இராச்சியத்தின் பகுதிகள் பாகிஸ்தானின் சிந்து மாகாணத்தில் உள்ளது.
# கயர்பூர் சமஸ்தானம்

## மக்கள் தொகை

1931-ஆம் ஆண்டின் மக்கள் தொகை கணக்கெடுப்பின் படி, கயர்பூர் இராச்சியத்தின் மொத்த மக்கள் தொகை 2,27,183 ஆகும். மக்கள் தொகையில் இசுலாமியர்கள் 83%, இந்துக்கள் 17%, பிறர் 712 ஆக இருந்தனர்.
# கயர்பூர் சமஸ்தானம்

## இதனையும் காண்க

- துணைப்படைத் திட்டம்
- சுதேச சமஸ்தானம்
- இந்திய மன்னராட்சி அரசுகளின் பட்டியல்
- சுதேச சமஸ்தானங்களின் இணைப்பு ஒப்பந்தம்
- வணக்கத்திற்குரிய சுதேச சமஸ்தானங்கள்
- சுதேச சமஸ்தானங்களின் இணைப்பு ஒப்பந்தம்
- தி இம்பீரியல் கெசட்டியர் ஆப் இந்தியா
# அரியானா விகாஸ் கட்சி

**அரியானா முன்னேற்றக் கட்சி** (*Haryana Vikas Party*) என்பது இந்திய மாநிலமான அரியானாவில் உள்ள ஒரு அரசியல் கட்சியாகும். இதன் தலைவராக பன்சிலால் மற்றும் பொதுச் செயலாளராக சவுத்ரி சுரேந்தர் சிங் ஆகியோர் இருந்தனர் .  
1996-ல் காங்கிரசிலிருந்து பிரிந்த பிறகு, பன்சிலால் அரியானா முன்னேற்றக் கட்சியை நிறுவினார். மதுவிலக்குக்கிற்கு எதிரான இவரது பிரச்சாரம் காரணமாக 1986ஆம் ஆண்டு சட்டமன்றத் தேர்தலில் வெற்றிபெற்றார். பின்னர் இக்கட்சி அக்டோபர் 14, 2004 அன்று இந்திய தேசிய காங்கிரசுடன் இணைந்தது.
# அனைத்திந்திய மதச்சார்பற்ற இந்திரா காங்கிரசு

**அனைத்திந்திய மதச்சார்பற்ற இந்திரா காங்கிரசு** (*All India Indira Congress-Secular*) என்பது இந்தியாவின் ராஜஸ்தானில் உள்ள ஒரு மண்டல அரசியல் கட்சியாகும். சிஸ் ராம் ஓலா இந்தியத் தேசிய காங்கிரசிலிருந்து பிரிந்து அனைத்திந்திய மதச்சார்பற்ற இந்திரா காங்கிரசினை உருவாக்கினார். இக்கட்சி 2002-ல் இந்தியத் தேசிய காங்கிரசுடன் இணைக்கப்பட்டது.
# அனைத்திந்திய மதச்சார்பற்ற இந்திரா காங்கிரசு

## மேலும் பார்க்கவும்

- இந்திய தேசிய காங்கிரசு
# ச. கல்யாணசுந்தரம்

**ச. கல்யாணசுந்தரம்** (*Shanmugam Kalyanasundaram*) தமிழ்நாட்டின் கோயம்புத்தூர் மாவட்டத்தினைச் சேர்ந்த பேராசிரியரும் அரசியல்வாதியும் ஆவார். இவர் 6 ஆகத்து 2022 முதல், அதிமுகவின் அதிகாரப்பூர்வ நாளேடான *நமது அம்மா* செய்தித்தாளின் தலைமை ஆசிரியராக உள்ளார். 2010-இல் சீமான் தலைமையில் நாம் தமிழர் கட்சி துவங்கியதிலிருந்து 2020 வரை அக்கட்சியின் மேடைப் பேச்சாளராகவும், இளைஞர் பாசறை மாநில ஒருங்கிணைப்பாளராகவும் இருந்தார். இவர் 2016 சட்டமன்றத் தேர்தலிலும், 2019 நாடாளுமன்றத் தேர்தலிலும் நாம் தமிழர் கட்சி சார்பாக போட்டியிட்ட வேட்பாளராவார். இவர் பயணி என்ற வலையொளியில் அரசியல் குறித்து பேசிவருபவர் ஆவார். பின்பு 2020ஆம் ஆண்டு நாம் தமிழர் கட்சியிலிருந்து விலகி அனைத்திந்திய அண்ணா திராவிட முன்னேற்றக் கழகம் கட்சியில் இணைந்தார். கல்யாணசுந்தரம் மேதகு திரைப்படத்தில் சிறு வேடத்தில் நடித்துள்ளார்.
# ச. கல்யாணசுந்தரம்

## தேர்தலில் பெற்ற வாக்குகள்

| ஆண்டு | தேர்தல் | கட்சி | தொகுதி | முடிவுகள் | பெற்ற வாக்குகள் | வாக்கு % |  |
| --- | --- | --- | --- | --- | --- | --- | --- |
| 2016 | தமிழ்நாடு சட்டமன்றத் தேர்தல், 2016 | நாம் தமிழர் கட்சி&nbsp; | சிங்காநல்லூர் | 5 ஆவது இடம் | 4354 | 2.4 |  |
| 2019 | தமிழ்நாட்டில் இந்திய நாடாளுமன்றத் தேர்தல், 2019 | நாம் தமிழர் கட்சி&nbsp; | கோயம்புத்தூர் மக்களவைத் தொகுதி | 4 வது இடம் | 60,519 | 4.84 | } |
# Module:Year category type

local p = {}  
local units = {
year = "^%d*$",
year_bc = "கிமு$ ^%d*",
year_ad = "^கிபி %d*$",
decade = "^%d*0கள்$",
decade_bc = "கிமு$ ^%d*0கள்",
century = "^%d*.நூற்றாண்டு$",
century_bc = "கிமு$ ^%d*.நூற்றாண்டு",
millennium = "^%d*.ஆயிரமாண்டு$",
millennium_bc = "கிமு$ ^%d*.ஆயிரமாண்டு",
}  
function p.main
local title = mw.title.getCurrentTitle.text  
for unit, pattern in pairs(units) do
if string.match(title, pattern) then
return unit
end
end  
return -1
end  
return p
# சித்தநஞ்சப்பா மல்லிகார்ஜுனையா

**சித்தநஞ்சப்பா மல்லிகார்ஜுனையா** (*S. Mallikarjunaiah*)(1931 - 2014) என்பவர் இந்திய அரசியல்வாதி மற்றும் மேனாள் நாடாளுமன்ற உறுப்பினர் ஆவார். இவர் மூன்று முறை கர்நாடகாவின் **தும்கூர்** மக்களவைத் தொகுதியில் போட்டியிட்டு இந்திய நாடாளுமன்றத்திற்குத் தேர்ந்தெடுக்கப்பட்டார். மல்லிகார்ஜூனையா பாரதிய ஜனதா கட்சியின் மூத்த உறுப்பினராகவும் இருந்தார்.
# சித்தநஞ்சப்பா மல்லிகார்ஜுனையா

## அரசியல்

இவர் பத்தாவது மக்களவையில் (1991-1996) மக்களவையின் துணைச் சபாநாயகராக இருந்தார். 1991, 1998 மற்றும் 2004 ஆகிய ஆண்டுகளில் தும்கூரிலிருந்து மக்களவைக்குத் தேர்ந்தெடுக்கப்பட்டார். இவர் இத்தொகுதிக்கு 1977, 1980, 1996, 1999 நடைபெற்ற தேர்தலில் தோல்வியுற்றார். இவர் சட்ட மேல்சபை உறுப்பினராகத் தனது அரசியல் வாழ்க்கையைத் தொடங்கி, 1971 முதல் 1991 வரை ஜன சங்கம், ஜனதா கட்சி, மற்றும் பாரதிய ஜனதா கட்சிகளில் பணியாற்றினார். 1980 முதல் 1986 வரை பேரவையின் துணைத் தலைவராக பணியாற்றினார். ஜனசங்கத்தின் மாநிலத் தலைவராக இருந்துள்ளார்.
# சித்தநஞ்சப்பா மல்லிகார்ஜுனையா

## பிறப்பும் இறப்பும்

1931 சூன் 26 அன்று தும்கூரில் பிறந்தார். இவர் 82 வயதில் மாரடைப்பால் 13 மார்ச் 2014 அன்று தும்கூரில் இறந்தார்.
# சி. கே. ஜெயின்

**சி. கே. ஜெயின்** (*C. K. Jain*; 3 மே 1935 – 12 திசம்பர் 2021) என்பவர் 10வது இந்திய நாடாளுமன்ற மக்களவை உறுப்பினரும் மக்களவை செயலாளராகவும் 1 சனவரி 1992 முதல் 31 மே 1994 வரை பணியாற்றினார்.
# சி. கே. ஜெயின்

## ஆரம்ப கால வாழ்க்கை

இவர் உத்தரப்பிரதேசத்தின் இட்டாவாவில் பிறந்தார். இளங்கலை வணிகவியல் மற்றும் இளங்கலைச் சட்டப் பட்டம் பெற்றார். இவர் இட்டாவா மாவட்ட நீதிமன்றத்தில் (1954-55) வழக்கறிஞர் பயிற்சி பெற்றார். பின்னர் இவர் மக்களவை செயலகத்தில் 1955ஆம் ஆண்டு பணியில் சேர்ந்து பல்வேறு பதவிகளில் பணியாற்றினார். இவர் 1992-ல் மக்களவை மற்றும் மக்களவை செயலகத்தின் பொதுச் செயலாளராக பணியாற்றினார்.
# கலாமண்டலம் குட்டன் ஆசன்

**கலாமண்டலம் குட்டன் ஆசன்** (*Kalamandalam Kuttan Asan*) இந்தியாவின் கேரளாவைச் சேர்ந்த ஒரு கதகளி கலைஞர் ஆவார். கலாமண்டலம் குட்டனாசன் என்றும் இவர் அழைக்கப்படுகிறார். 1938 ஆம் ஆண்டு இவர் பிறந்தார். தக்சன் வேடத்தில் நடித்து பிரபலமானதால் தக்சன் குட்டன் என்றும் அழைக்கப்பட்டார். சங்கீத நாடக அகாடமி விருது 2008 மற்றும் கேரள மாநில கதகளி விருது 2019 உட்பட பல குறிப்பிடத்தக்க விருதுகளைப் பெற்றுள்ளார்.
# கலாமண்டலம் குட்டன் ஆசன்

## வாழ்க்கைக் குறிப்பு

குட்டன் ஆசான் கேரளாவின் பாலக்காடு மாவட்டத்தில் உள்ள செர்புலச்சேரி நகராட்சியின் அடக்கப்புத்தூரில் குட்டப்ப பணிக்கர் மற்றும் அம்முகுட்டியம்மா தம்பதியருக்கு 1938 ஆம் ஆண்டு பிறந்தார் 1951 ஆம் ஆண்டு கலாமண்டலம் ராமன்குட்டி ஆசான் மற்றும் கலாமண்டலம் பத்மநாபன் நாயர் ஆகியோரின் கீழ் கேரள கலாமண்டலத்தில் பட்டயப் படிப்பு முடித்த இவர் 1951 ஆம் ஆண்டு வெள்ளிநேழி காந்தளூர் கோயிலில் அறிமுகமானார். 1964 ஆம் ஆண்டு இரிங்கலக்குடா உன்னிவாரியார் நினைவுக் கலாநிலையத்தில் கதகளி ஆசிரியராகச் சேர்ந்து, 1990 ஆம் ஆண்டு கலாநிலையத்தின் உப அதிபராகப் பதவியேற்று 1995 ஆம் ஆண்டு அதிபரானார் நாற்பது ஆண்டுகளாக **கூடல்மாணிக்கம் கோயில் திருவிழாவில்** இவர் சிறீராம பட்டாபிகம் *நிகழ்வில் விபீசணன் வேடத்தில் நடித்தார்.*
- கேரள மாநில கதகளி விருது 2019
- கலாமண்டலம் கிருட்டிணன் நாயர் விருது, 2010
- கலாமண்டலம் பட்டிகம்தொடி ராமுண்ணிமேனன் விருது, 2011
- உன்னைவாரியர் விருது, 2011
- விசாகப்பட்டினம் நடராச நடன இசை அகாடமி நாட்டியசிறீ விருது, 2002
- திருச்சூர் கதகளி கழக விருது, 2000
- வெள்ளிநேழி பஞ்சாயத்து கிராமகலா விருது, 2015
- கேரளா கலாமண்டலம் உறுப்பினர், 2019
# கமல் கான்

**கமல் கான்** (*Kamal Khan*) இந்தியாவைச் சேர்ந்த ஒரு செய்தி நிருபர் ஆவார். என்டிடிவி என்ற செய்தி தொலைக்காட்சியில் குடியிருப்பு ஆசிரியராக பணிபுரிந்து வந்தார். உத்தரபிரதேச மாநிலம் லக்னோ மாவட்டத்தில் உள்ள பட்லர் காலனியில் மாரடைப்பு காரணமாக இவர் ஜனவரி 14, 2022 அன்று இறந்தார்.
# கமல் கான்

## ஆரம்ப வாழ்க்கை மற்றும் தொழில்

நிர்வாக ஆசிரியர் கமல் கான் ஓர் இந்திய செய்தி நிருபராக இருந்தார், என்.டி.டி.வி செய்தி சேனலில் குடியிருப்பு ஆசிரியராக பணிபுரிந்து கொண்டிருந்தார். உருசியாவில் தனது படிப்பை முடித்த பிறகு, கமல் கான் பெங்களூருவில் உள்ள இந்துசுதான் ஏரோனாட்டிக்சு நிறுவனத்தில் உருசிய மொழிபெயர்ப்பாளராக பணியாற்றத் தொடங்கினார். பின்னர் கமல் லக்னோவில் உள்ள அம்ரித் பிரபாத் என்ற உள்ளூர் செய்தி தொலைக்காட்சியில் நிருபராக பணியாற்றத் தொடங்கினார். நவபாரத் டைம்சு மற்றும் தைனிக் இயாக்ரன் போன்ற பல்வேறு இந்திய செய்தி தொலைக்காட்சிகளிலும் இவர் பணியாற்றினார். கமல் கான் 1995 ஆம் ஆண்டு உத்தரப் பிரதேசத்தின் லக்னோவில் என்.டி.டி.வி செய்தி தொலைக்காட்சியில் பணியில் சேர்ந்தார், பின்னர், இவர் உத்தரப் பிரதேசம் மற்றும் உத்தரகண்டம் பிராந்தியத்தில் குடியிருப்பு ஆசிரியராக பதவி உயர்வு பெற்றார். கமல் தனது தனித்துவமான செய்திபாணிக்காக மிகவும் பிரபலமானவர்.  
ஒரு செய்தி தொகுப்பாளராக கமல் சமநிலை மற்றும் நிபுணத்துவத்தின் அடையாளமாகத் திகழ்ந்தார். மேலும் இவரது மொழி அதன் வர்த்தக முத்திரை நேர்த்திக்காக பிரபலமானது. அவர் மூன்று தசாப்தங்களுக்கும் மேலாக என்டிடிவி தொலைக்காட்சியில் இருந்தார். ஒரு பழம்பெரும் நிருபராக இவர் நினைவுகூரப்படுவார். புலனுணர்வு ம் நேர்மை மற்றும் கடினமான உண்மைகளை கவிதை சாமர்த்தியத்துடன் இவர் வழங்கிய விதம் ஆகியவற்றிற்காக கமலின் பணி தனித்து நின்றது. எல்லாவற்றிற்கும் மேலாக இவர், மனிதநேயம் மிக்கவராகவும் தன்னைச் சந்திக்கும் எவருக்கும் அன்பான வார்த்தைகளையும் எல்லையற்ற நேரத்தையும் மட்டுமே கொடுப்பவராகவும் வாழ்ந்தார்.  
உத்தரபிரதேச மாநிலம் லக்னோ மாவட்டத்தில் உள்ள பட்லர் காலனியில் மாரடைப்பு காரணமாக இவர் சனவரி 14, 2022 அன்று இறந்தார். உ.பி சட்டமன்றத் தேர்தலுக்கு முன்னதாக பாஜக எம்.எல்.ஏ.க்கள் அதிக அளவில் வெளியேறியது குறித்த செய்தியே கமலின் கடைசி செய்தி அறிக்கையாகும்.
# கமல் கான்

## விருதுகள் மற்றும் அங்கீகாரம்

- இந்திய சனாதிபதியிடமிருந்து ராம்நாத் கோயங்கா விருது
- இந்தியக் குடியரசுத் தலைவரிடமிருந்து கணேசு சங்கர் விருது (இது மத்திய மனிதவள அமைச்சகத்தால் நிறுவப்பட்ட இந்தி பத்திரிகைக்கான மிகப்பெரிய விருதாகக் கருதப்படுகிறது)
- சிறந்த இந்தி தொலைக்காட்சி நிருபருக்கான என்.டி விருது
- சுற்றுச்சூழல் விழிப்புணர்வு குறித்த சிறந்த ஆவணப்படத்திற்கான விருது
- இந்தி தொலைக்காட்சி இதழியல் துறையில் ஆற்றிய பங்களிப்பிற்காக சார்க் எழுத்தாளர்கள் மற்றும் இலக்கியக் கூட்டமைப்பிலிருந்து பன்னாட்டு விருது
# கமல் கான்

## குறிப்பிடத்தக்க படைப்புகள்

கமல் கான் 2018 ஆம் ஆண்டு அமைதியான மத சகவாழ்வு யதார்த்தம் அல்லது கட்டுக்கதை என்ற தலைப்பில் விரிவுரை ஆற்றியது பலரின் கவனத்தை ஈர்த்தது.
# கீரனூர் ஊராட்சி, காங்கேயம்

**கீரனூர் ஊராட்சி** (*Keeranur Gram Panchayat*), தமிழ்நாட்டின் திருப்பூர் மாவட்டத்தில் உள்ள காங்கேயம் வட்டாரத்தில் அமைந்துள்ளது. இந்த ஊராட்சி, காங்கேயம் சட்டமன்றத் தொகுதிக்கும் ஈரோடு மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.
# கும்பகோணம் ராஜகோபாலசுவாமி கோவில்

**ராஜகோபாலசுவாமி கோயில்** இந்தியாவில் தமிழ்நாடு மாநிலத்தில் உள்ள தஞ்சாவூர் மாவட்டத்தில் கும்பகோணத்தில் அமைந்துள்ள ஒரு விஷ்ணுக் கோயிலாகும்.
# கும்பகோணம் ராஜகோபாலசுவாமி கோவில்

## அமைவிடம்

இக்கோயில் கும்பகோணத்தின் பெரிய தெருவின் வடக்கில் அமைந்துள்ளது.
# கும்பகோணம் ராஜகோபாலசுவாமி கோவில்

## மூலவர்

இக்கோயிலின் பிரதான தெய்வம் (மூலவர்) விஷ்ணுவின் வடிவான ராஜகோபாலசுவாமி ஆவார். தாயார் செங்கமலவள்ளி நாச்சியார்.
# கும்பகோணம் ராஜகோபாலசுவாமி கோவில்

## சிறப்பம்சம்

கும்பகோணத்தில் 12 ஆண்டுகளுக்கு ஒருமுறை மட்டுமே நிகழும் மகாமகத்துடன் தொடர்புடைய ஐந்து விஷ்ணு கோயில்களில் ராஜகோபாலசுவாமி கோயிலும் ஒன்று.
# கும்பகோணம் ராஜகோபாலசுவாமி கோவில்

## கருடசேவை

கருடசேவை இக்கோயிலின் பிராதான விழாக்களில் ஒன்றாகும்.
# பாலசமுத்திரம் புதூர் ஊராட்சி

**பாலசமுத்திரம் புதூர் ஊராட்சி** (*Balasamuthiram Phudhur Gram Panchayat*), தமிழ்நாட்டின் திருப்பூர் மாவட்டத்தில் உள்ள காங்கேயம் வட்டாரத்தில் அமைந்துள்ளது. இந்த ஊராட்சி, காங்கேயம் சட்டமன்றத் தொகுதிக்கும் ஈரோடு மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.
# செயதேவி

**செயதேவி** (ஆங்கிலம்: *Jayadevi*); (ஆட்சிக்காலம்: பொ.ச. 681 முதல் 713 வரை) கெமர் பேரரசின் முன்னோடியான சென்லா இராச்சியத்தின் (*Kingdom of Chenla*) அரசியாக இருந்தவர். இவர் முதலாம் செயவர்மன் (*Jayavarman I)* என்பவரின் மகளாவார்.  
இவருக்கு இளவரசி சோபா செயா (*Sobhajaya)* என்ற ஒரு சகோதரியும் இருந்தார். செயதேவி ஓர் இந்தியரான சிவாயிட் பிராகிம் சக்ரசுவாமின் (*Indian Sivait Brahim Sakrasvamin*) என்பவரை மணந்தார். 681-இல் இவரின் தந்தையார் முதலாம் செயவர்மன் இறந்த பிறகு சென்லா இராச்சியத்தின் அரசியாகப் பதவியேற்றார். ராணி குலபிரபாவதிக்கு (*Kulaprabhavati*) பிறகு முதல் பெண் ஆட்சியாளர் என அறியப்படுகிறார்.
# செயதேவி

## வரலாறு

பாரம்பரியமாக, செயதேவியின் வாரிசு உரிமைக்கு போட்டி நிலவியதாக அறியப் படுகிறது. அந்த வாரிசு உரிமை சென்லாவில் ஒரு கொந்தளிப்பை உருவாக்கி இறுதியில் கம்போடியாவின் பிளவுக்கு வழிவகுத்தது. 707-இல், சென்லா இராச்சியம் நில சென்லா, நீர் சென்லா என இரண்டாகப் பிரிக்கப்பட்டது.  
நில சென்லா, நீர் சென்லா பற்றி குறைந்த அளவிலான தகவல்கள் மட்டுமே உள்ளன. இறுதியில் அந்த இரண்டு சென்லாக்களும் மேலும் பிரிக்கப்பட்டன.
# செயதேவி

## வரலாறு

### அங்கோர் கல்வெட்டு

713-ஆம் ஆண்டில், செயதேவி அங்கோரில் ஒரு கல்வெட்டை விட்டுச் சென்றார். அதில் தன் ஆட்சியின் மோசமான காலங்களைப் பற்றி விவரித்து வேதனைப் படுகிறார். மேலும் தன் சகோதரியால் நிறுவப்பட்ட சிவ திரிபுரங்கட்டாவின் சரணாலயத்திற்கு தான் அளித்த நன்கொடையைக் குறிப்பிடுகிறார்.  
713-ஆம் ஆண்டுக்குப் பிறகு செயதேவி எவ்வளவு காலம் ஆட்சி செய்தார் என்பது தெரியவில்லை. 716-இல், புஷ்கரன் என்ற அரசனைப்பற்றி ஒரு கல்வெட்டில் குறிப்பிடப்பட்டுள்ளது. மேலும் இந்த புஷ்கரன் ஒரு பெண் அரசியைத் திருமணம் செய்து தன் பதவியைப் பெற்றதாகவும் கூறப்படுகிறது.  
ஆனால் இது உறுதிப்படுத்தப்படவில்லை. மேலும் புஷ்கரன் தன் மகனான இரண்டாம் சம்புவர்மனை ஈசானபுர மன்னருக்கு திருமணம் செய்து வைத்து தன் பதவியைப் பெற்றதாகவும் கூறப்படுகிறது. மேலும் இவர் ஒரு கொள்ளையராகவும் இருக்கலாம். இவை அனைத்தும் உறுதிபடுத்த இயலாத தகவல்கள்.
# செயதேவி

## வரலாறு

### இராணி இந்திராணி

ஒரு மாற்று விளக்கம் உள்ளது. புஷ்கர மன்னன் உண்மையில் செய்தேவியின் சொந்த மகனாக இருக்கலாம் என்றும் அறியப்படுகிறது. மேலும், இவளுடைய போட்டியாளரை விட கூடுதல் வாரிசு உரிமை பெற்றவனாக இருந்தான்.  
மேலும், 707-இல் சென்லா இரண்டு இராச்சியங்களைக் கொண்டிருந்ததாக சீன ஆதாரங்கள் குறிப்பிடுகின்றன. சென்லா இந்த கட்டத்திற்கு முன்பே பல சிறிய அரசாட்சிகளை கொண்டிருந்தது என்றும்; இது ஒரு பிளவைக் குறிக்கிறது என்ற விளக்கம் தவறானது என்றும் தோன்றுகிறது.  
மன்னன் புஷ்கரன் சம்புபுரத்தின் இந்திராணியை மணந்து அவருக்குத் துணையாக இருந்து சென்லாவை ஆட்சி செய்தான் என்று சொல்லப்படுகிறது.
# சம்புபுரத்தின் இந்திராணி

**இந்திராணி** (ஆங்கிலம்: *Indrani*) (8-ஆம் நூற்றாண்டு), கம்போடியாவின் ஈசானபுரம் (*Isanapura*) என்று அழைக்கப்படும் சம்புபுரத்தை (*Sambhupura Chenla*) ஆட்சி செய்த சென்லா இராணி ஆவார். சென்லா இராச்சியம் தற்போது கம்போடியாவில் ஒரு பகுதியாக உள்ளது.
# சம்புபுரத்தின் இந்திராணி

## வரலாறு

இந்திராணி, கம்போடியாவின் சம்புபுர அரசாட்சியின் வாரிசு ஆவார். இவர் இராணி செயதேவியின் (*Jayadevi*) வாரிசும் மகனுமான புஷ்கரசன் (*Pushkaraksha*) என்பவர் மணந்தார். இந்திரலோகன் (Indraloka) என்றும் புஷ்கரன் அழைக்கப் படுகிறார்.  
இவர்கள் திருமணம் செய்துகொண்டபோது புஷ்கரனின் மனைவி இந்திராணி சம்புபுரத்தின் இணை ஆட்சியாளராக ஆனார். ஆனாலும் இந்திராணி தன் சொந்த உரிமையால் ஓர் இராணியாக இருந்தார் என்பது தெளிவாகிறது.
# சம்புபுரத்தின் இந்திராணி

## முதலாம் நரேந்திரதேவி

இந்திராணிக்கு சம்புவர்மன் (*Sambhuvarman*) (உருத்திரவர்மன்) என்ற ஒரு மகனும், நிருபதேந்திரதேவி (*Nipatendradevi*) என்ற ஒரு மகளும் இருந்தனர். இந்திராணியின் மகன் சென்லாவின் இளவரசியும், தன் தந்தையின் சகோதரியான முதலாம் நரேந்திரதேவியின் (*Narendradevi I*) மகளுமான இரண்டாம் நரேந்திரதேவியை (*Narendradevi* (II) மணந்தான்.  
இராணி இந்திராணியின் மரணத்திற்குப் பிறகு பல நூற்றாண்டுகளாக தன் சொந்த உரிமையில் ஓர் ஆட்சியாளராகவும் அரசியாகவும் அங்கீகரிக்கப்பட்டு கௌரவிக்கப்பட்டார்.  
மூன்றாம் செயவர்மன் (*Jayavarman III*) ஆட்சியின் போது அமைக்கப்பட்ட ஒரு கல்வெட்டு, 'விரா கம்ரதன் அன் இந்திராணியின் நிலம்' (*The Land of Vrah Kamraten An Indrani*) என்று குறிப்பிடுகிறது.
# சம்புபுரத்தின் இந்திராணி

## முதலாம் நரேந்திரதேவி

### இந்திரலோக இராணி இந்திராணி

இராணி இந்திராணியின் பேரன் முதலாம் இந்திரவர்மன் (*Indravarman I*) (ஆட்சி 877-889 881-இல் பகோங் நினைவிடத்தில் (*Bakong Monument*) 'இந்திரலோக இராணி இந்திராணி' (*Queen of Indraloka, Indrani*) என்ற சிலையை நிறுவினான்.
# லோர்கோ எசு. போசி

**லோர்கோ எசு. போசி** (*Lorho S. Pfoze*) என்பவர் மணிப்பூரைச் சேர்ந்த இந்திய அரசியல்வாதி ஆவார். இவர் 2019ஆம் ஆண்டு நடைபெற்ற இந்தியப் பொதுத் தேர்தலில் வெளி மணிப்பூருக்கான நாடாளுமன்ற, மக்களவை உறுப்பினராகத் தேர்ந்தெடுக்கப்பட்டார். போசி நாகாலாந்து மக்கள் முன்னணி கட்சியினைச் சார்ந்தவர்.
# ராம்பூர் சமஸ்தானம்

**இராம்பூர் இராச்சியம்** (**Rampur State**), இந்திய விடுதலைக்கு முன்னர் பிரித்தானிய இந்தியாவின் கீழிருந்த 562 சுதேச சமஸ்தானங்களில் ஒன்றாகும். இது தற்கால உத்தரப் பிரதேச மாநிலத்தின் ரோகில்கண்ட் பிரதேசத்தில் உள்ள இராம்பூர் மாவட்டத்தின் பகுதிகளைக் கொண்டிருந்தது. இதன் தலைநகரம் ராம்பூர் நகரம் ஆகும். இராம்பூர் இராச்சியத்தி மொத்தப் பரப்பளவு 945 சதுர மைல்கள் ஆகும்.
இந்த இராச்சியத்தை சியா இசுலாம் நவாப்புகள் ஆட்சி செய்தனர். இதன் ஆட்சியாளர்களுக்கு பிரித்தானிய இந்தியாவின் அரசு, 15 துப்பாக்கிக் குண்டுகள் முழுங்கி மரியாதை செய்தனர் .
# ராம்பூர் சமஸ்தானம்

## வரலாறு

ரோகில்லாப் போருக்குப் பின்னர் பிரித்தானிய கிழக்கிந்திய கம்பெனி ஆட்சியாளர்கள் அயோத்தி நவாப்புடன் செய்து கொண்ட உடன்படிக்கையின் படி, 1774-இல் நிறுவப்பட்ட ராம்பூர் இராச்சியம், மூன்றாம் ஆங்கிலேய மராத்தியப் போருக்குப் பின்னர் 1818-ஆம் ஆண்டில், பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்ற இராம்பூர் இராச்சியத்தினர், ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானமாக ஆட்சி செய்தனர். இது ஐக்கிய மாகாணத்தின் குவாலியர் முகமையின் கீழ் செயல்பட்டது. இராம்பூர் இராச்சிய மன்னர்களுக்கு பிரித்தானிய இந்தியா அரசு, 15 துப்பாக்கிக் குண்டுகள் முழுங்கி மரியாதை செய்தனர்.  
1947-இல் இந்திய விடுதலைக்குப் பின்னர், சுதேச சமஸ்தானங்களின் இணைப்பு ஒப்பந்தப்படி இராச்சியம் 1947-ஆம் ஆண்டில் ஐக்கிய மாகாணத்துடன் இணக்கப்பட்டது. 1956-இல் மொழிவாரி மாநில மறுசீரமைப்புச் சட்டத்தின் படி, இராம்பூர் இராச்சியம் உத்தரப் பிரதேசம் மாநிலத்தில் இணைக்கப்பட்டது.
# ராம்பூர் சமஸ்தானம்

## இதனையும் காண்க

- துணைப்படைத் திட்டம்
- சுதேச சமஸ்தானம்
- இந்திய மன்னராட்சி அரசுகளின் பட்டியல்
- சுதேச சமஸ்தானங்களின் இணைப்பு ஒப்பந்தம்
- வணக்கத்திற்குரிய சுதேச சமஸ்தானங்கள்
- தி இம்பீரியல் கெசட்டியர் ஆப் இந்தியா
# மகி கந்தா முகமை

**மகி கந்தா முகமை** (**Mahi Kantha**) பிரித்தானிய இந்தியாவிற்கு கீழிருந்த சுதேச சமஸ்தானங்களை கண்காணிக்கும் பிரித்தானிய இந்தியாவின் முகமைகளில் ஒன்றாகும். இந்த முகமை பம்பாய் மாகாணத்தின் ஆளுநரின் கீழ் செயல்பட்டது. 1933-ஆம் ஆண்டில் மகி கந்தா முகமையை மேற்கு இந்தியா முகமையுடன் இணைக்கப்பட்டது. 1901-ஆம் ஆண்டில் மகி கந்தா முகமையின் பரப்பளவு 8094 சதுர கிலோ மீட்டர் மற்றும் மக்கள் தொகை 3,61,545 ஆக இருந்தது.
# மகி கந்தா முகமை

## வரலாறு

இரண்டாம் ஆங்கிலேய மராத்தியப் போருக்குப் பின்னர், 1811-ஆம் ஆண்டு முதல் மேற்கு இந்தியாவில் மராத்தியப் பேரரசு வலு இழந்த காலத்தில், பிரித்தானிய இந்தியாவின் ஆட்சியாளர்கள் பரோடா இராச்சியம் மற்றும் மகி கந்தா பகுதிகளிலுள்ள இராச்சியங்களிடமிருந்து திறை வசூலித்தனர். துணைப்படைத் திட்டத்தை ஏற்ற மகி கந்தா பகுதி இராச்சியத்தினர், ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானமாக ஆட்சி செய்தனர். இது பம்பாய் மாகாணத்தின் மகி கந்தா கந்தா முகமையின் கீழ் செயல்பட்டது. முதல் நிலை முதல் நான்காம் நிலை மகி கந்தா இராச்சிய மன்னர்களுக்கு பிரித்தானிய இந்தியா அரசு, துப்பாக்கிக் குண்டுகள் முழுங்கி மரியாதை செய்தனர். 1933-ஆம் ஆண்டில் மகி கந்தா முகமை மற்றும் பனஸ்கந்தா முகமை மற்றும் பாலன்பூர் முகமைகள் ஒன்றிணைக்கப்பட்டது. இந்த முகமை பிரித்தானிய இந்தியாவின் பம்பாய் மாகாணத்தின் கீழ் இருந்தது. 1947-இல் இந்திய விடுதலைக்குப் பின்னர், சுதேச சமஸ்தானங்களின் இணைப்பு ஒப்பந்தப்படி மகி கந்தா முகமை கலைக்கப்பட்டது. மகி கந்தா முகமையில் இருந்த இராச்சியங்கள் 1948-ஆம் ஆண்டில் பம்பாய் மாகாணத்துடன் இணக்கப்பட்டது. 1956-இல் மொழிவாரி மாநில மறுசீரமைப்புச் சட்டத்தின் படி, இராச்சியம் குஜராத் மாநிலத்தில் இணைக்கப்பட்டது.
# மகி கந்தா முகமை

## மகி கந்தா முகமையின் கீழிருந்த சுதேச சமஸ்தானங்கள்

### வணக்கத்திற்குரிய சுதேச சமஸ்தானங்கள்

#### முதல் நிலை சமஸ்தானம்

- இதர் சமஸ்தானம், (மகி கந்தா முகமையின் பாதி பரப்பளவு கொண்டிருந்தது.) - இதன் மன்னர்களுக்கு, பிரித்தானிய இந்தியா அரசு, 15 துப்பாக்கிக் குண்டுகள் மரியாதை செய்தனர்.
# மகி கந்தா முகமை

## மகி கந்தா முகமையின் கீழிருந்த சுதேச சமஸ்தானங்கள்

### வணக்கத்திற்குரிய சுதேச சமஸ்தானங்கள்

#### இரண்டாம் நிலை சமஸ்தானம்

- தாந்தா சமஸ்தானம் - 9 -துப்பாக்கிக் குண்டுகள் மரியாதை
# மகி கந்தா முகமை

## மகி கந்தா முகமையின் கீழிருந்த சுதேச சமஸ்தானங்கள்

### துப்பாக்கி குண்டுகள் மரியாதை இல்லாத சுதேச சமஸ்தானங்கள்

#### மூன்றாம் நிலை சுதேச சமஸ்தானங்கள்

- மால்பூர் சமஸ்தானம்
- மானசா சமஸ்தானம்
- மோகன்பூர்
# மகி கந்தா முகமை

## மகி கந்தா முகமையின் கீழிருந்த சுதேச சமஸ்தானங்கள்

### துப்பாக்கி குண்டுகள் மரியாதை இல்லாத சுதேச சமஸ்தானங்கள்

#### நான்காம் நிலை சுதேச சமஸ்தானங்கள் =

- இலோல் சமஸ்தானம்
- கோரசார் சமஸ்தானம்
- கடோசன் சமஸ்தானம்
- காதால் சமஸ்தானம்
- பெத்தப்பூர் சமஸ்தானம்
- வல்லபிபூர் சமஸ்தானம்
- ராணாசன் சமஸ்தானம்
- நவ சுதாசனா சமஸ்தானம்
- வர்சோடா சமஸ்தானம்
- அம்பிலியாரா சமஸ்தானம்
- அண்ட்ரோலி சமஸ்தானம்
# மகி கந்தா முகமை

## மகி கந்தா முகமையின் கீழிருந்த சுதேச சமஸ்தானங்கள்

### துப்பாக்கி குண்டுகள் மரியாதை இல்லாத சுதேச சமஸ்தானங்கள்

#### ஐந்தாம் நிலை சுதேச சமஸ்தானங்கள்

- அக்லோடி சமஸ்தானம்
- தபா சமஸ்தானம்
- தாதாலியா சமஸ்தானம்
- கெட் சமஸ்தானம்
- மகோதி சமஸ்தானம்
- ரூபால் சமஸ்தானம்
- சதம்பா சமஸ்தானம்
- தூந்தர் சமஸ்தானம்
- வலஸ்னா சமஸ்தானம்
- வாஸ்னா சமஸ்தானம்
- வதாகம் சமஸ்தானம்
# மகி கந்தா முகமை

## மகி கந்தா முகமையின் கீழிருந்த சுதேச சமஸ்தானங்கள்

### துப்பாக்கி குண்டுகள் மரியாதை இல்லாத சுதேச சமஸ்தானங்கள்

#### ஆறாம் நிலை & ஏழாம் நிலை சுதேச சமஸ்தானங்கள்

விஜயநகர சமஸ்தானம் உள்ளிட்ட 14 ஆறாம் நிலை சுதேச சமஸ்தானங்களும், 12 ஏழாம் நிலை சுதேச சமஸ்தானங்களும் இருந்தன.
# மகி கந்தா முகமை

## ஜமீதார்கள்

பல ஜமீன்தார்கள் பரோடா இராச்சியத்த்தினர் மூலம் பிரித்தானிய இந்தியாவின் மகி கந்தா முகமைக்கு திறை செலுத்தினர்.
# மகி கந்தா முகமை

## இதனையும் காண்க

- பஞ்சாப் அரசுகள் முகமை
- இராஜபுதனம் முகமை
- கத்தியவார் முகமை
- பரோடா மற்றும் குஜராத் முகமை
- சூரத் முகமை
- ரேவா கந்தா முகமை
- மத்திய இந்திய முகமை
- கிழக்கிந்திய முகமை
- துணைப்படைத் திட்டம்
- சுதேச சமஸ்தானம்
- சுதேச சமஸ்தானங்களின் இணைப்பு ஒப்பந்தம்
- இந்திய மன்னராட்சி அரசுகளின் பட்டியல்
# சியாம் சிங் யாதவ்

**சியாம் சிங் யாதவ்** (*Shyam Singh Yadav*)(பிறப்பு 31 மார்ச் 1954) என்பவர் இந்திய அரசியல்வாதி மற்றும் உத்தரப்பிரதேசத்தின் ஜான்பூரிலிருந்து தேர்ந்தெடுக்கப்பட்ட 17வது மக்களவையின் நாடாளுமன்ற உறுப்பினர் ஆவார்.
# சியாம் சிங் யாதவ்

## அரசியல்

சியாம் சிங் யாதவ் பகுஜன் சமாஜ் கட்சியின் உறுப்பினராகவும், மக்களவையில் அக்கட்சியின் தலைவராகவும் உள்ளார். இவர் 2019 முதல் நாடாளுமன்ற ஆவணக் குழுவின் தலைவராகவும் உள்ளார். நிலக்கரி மற்றும் எஃகு தொடர்பான நாடாளுமன்ற நிலைக்குழுவின் உறுப்பினராகவும் உள்ளார். இலாப அலுவலகங்கள் மீதான நாடாளுமன்ற கூட்டுக் குழு; நாடாளுமன்ற பொது நோக்கக் குழுவின் (மக்களவை) உறுப்பினர் மற்றும் பெட்ரோலியம் மற்றும் இயற்கை எரிவாயு அமைச்சகத்தின் நாடாளுமன்ற ஆலோசனைக் குழுவின் உறுப்பினர் போன்ற பொறுப்பில் உள்ளார். இவர் முன்னாள் உத்தரப்பிரதேச குடிமையியல் அதிகாரி ஆவார்.  
முன்னாள் அரசு ஊழியராக, யாதவ், துணைப் பிரிவு நீதிபதி, நகராட்சி ஆணையர், சிறப்புச் செயலர் மற்றும் பல்வேறு வளர்ச்சி திட்டத் துணைத் தலைவர் உள்ளிட்ட பல்வேறு பதவிகளில் பணியாற்றியுள்ளார்.
# சியாம் சிங் யாதவ்

## விளையாட்டு வீரர்

யாதவ் ஒரு துப்பாக்கிச் சுடும் வீரர் ஆவார். இவர் தேசிய மற்றும் பன்னாட்டு அளவில் துப்பாக்கி சுடும் போட்டிகளில் பங்கேற்றுள்ளார். இந்திய அணியின் பயிற்சியாளராக இருந்த இவர், ராஜ்யவர்தன் சிங் ரத்தோருக்கும் பயிற்சி அளித்துள்ளார். யாதவ் உத்தரப் பிரதேச மாநிலத் துப்பாக்கிச் சங்கத்தின் தலைவராகவும், உத்தரப் பிரதேச ஒலிம்பிக் சங்கத்தின் துணைத் தலைவராகவும் உள்ளார். இந்தியத் தேசியத் துப்பாக்கி சங்கத்தின் பொருளாளராகவும் இருந்துள்ளார். 2016-2019 வரை மும்பையில் தணிக்கை வாரியத்தின் ஆலோசனைக் குழுவில் உறுப்பினராக இருந்தார்.
# தேவாஸ் இராச்சியம்

**தேவாஸ் இராச்சியம்** (**Dewas State**) இந்திய விடுதலைக்கு முன்னர் பிரித்தானிய இந்தியாவின் கீழிருந்த 562 சுதேச சமஸ்தானங்களில் ஒன்றாகும். இது தற்கால மத்தியப் பிரதேசம் மாநிலத்தின் தேவாஸ் மாவட்டப் பகுதிகளைக் கொண்டிருந்தது. 1931-ஆம் ஆண்டின் மக்கள் தொகை கணக்கெடுப்பின் படி, இராச்சியம் சதுர கிலோ மீட்டர் பரப்பளவும், மக்கள் தொகையும் கொண்டிருந்தது. இதன் ஆட்சியாளர்களுக்கு பிரித்தானிய இந்தியாவின் அரசு, 15 துப்பாக்கிக் குண்டுகள் முழுங்கி மரியாதை செய்தனர் .
# தேவாஸ் இராச்சியம்

## வரலாறு

1728-இல் மராத்தியப் பேரரசின் பவார் வம்சத்தினரால் மத்திய-மேற்கு இந்தியாவில் நிறுவப்பட்ட தேவாஸ் இராச்சியம், மராத்தியப் பேரரசில் சிற்றரசாக இருந்தது. பின்னர் 1841-ஆம் ஆண்டில் இந்த இராச்சியம் மூத்த தேவாஸ் இராச்சியம் மற்றும் இளைய தேவாஸ் இராச்சியம் என இரண்டாகப் பிரிந்தது. மூன்றாம் ஆங்கிலேய மராத்தியப் போருக்குப் பின்னர் 1818-ஆம் ஆண்டில் பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்ற தேவாஸ் இராச்சியத்தினர், ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானமாக ஆட்சி செய்தனர்.  
இது பிரித்தானிய இந்தியாவின் மத்திய இந்திய முகமையின் கீழ் செயல்பட்டது. தேவாஸ் இராச்சிய மன்னர்களுக்கு பிரித்தானிய இந்தியா அரசு, 15 துப்பாக்கிக் குண்டுகள் முழுங்கி மரியாதை செய்தனர்.  
1947-இல் இந்திய விடுதலைக்குப் பின்னர், சுதேச சமஸ்தானங்களின் இணைப்பு ஒப்பந்தப்படி தெவாஸ் இராச்சியம் 1948-ஆம் ஆண்டில் மத்திய பாரதத்துடன் இணக்கப்பட்டது. 1956-இல் மொழிவாரி மாநில மறுசீரமைப்புச் சட்டத்தின் படி, தேவாஸ் இராச்சியம் மத்தியப் பிரதேசம் மாநிலத்தில் தேவாஸ் மாவட்டத்துடன் இணைக்கப்பட்டது.
# தேவாஸ் இராச்சியம்

## இதனையும் காண்க

- மத்திய பாரதம்
- துணைப்படைத் திட்டம்
- சுதேச சமஸ்தானம்
- இந்திய மன்னராட்சி அரசுகளின் பட்டியல்
- சுதேச சமஸ்தானங்களின் இணைப்பு ஒப்பந்தம்
- வணக்கத்திற்குரிய சுதேச சமஸ்தானங்கள்
- சுதேச சமஸ்தானங்களின் இணைப்பு ஒப்பந்தம்
- தி இம்பீரியல் கெசட்டியர் ஆப் இந்தியா